[image: תמונה שמכילה טקסט, גופן, לוגו, סמל

תוכן שנוצר על-ידי בינה מלאכותית עשוי להיות שגוי.]
	

	
16 ביולי 2026 ; ב' באב תשפ"ו

	לכבוד
	
	

	מר דוד זיני
	מר שמואל בן עזרא
	עו"ד גלי בהרב-מיארה

	ראש שירות הביטחון הכללי
	ראש המטה לביטחון לאומי 
	היועצת המשפטית לממשלה

	שירות הביטחון הכללי
	המטה לביטחון לאומי
	משרד המשפטים

	ירושלים
	ירושלים
	ירושלים


[bookmark: _Hlk198456470]



הנדון: הארכת האבטחה לאשת ראש הממשלה ובניו
בשם התנועה למען איכות השלטון בישראל, ע"ר (להלן: "התנועה"), הרינו מתכבדות לפנות אליכם בעניין עמדתו של ראש השב"כ, מר דוד זיני, שהועברה לוועדת השרים לענייני שב"כ (להלן: "ועדת השרים"), לפיה יש להעניק לאשת ראש הממשלה אבטחה מטעם השב"כ לכל החיים, וכן למשך 5 שנים נוספות לשני בניו. זאת, כך לפי פרסומים, לאחר לחצים כבדים שהופעלו עליו מטעם אשת ראש הממשלה ולשכת ראש הממשלה – באופן המעלה חשש כי בהחלטה נשקלו שיקולים זרים, ומעלה ספק בדבר ביסוסה על תשתית מקצועית מוצקה והנמקה ראויה.
1. ביום 13.7.2026, פורסם כי ראש הממשלה, בנימין נתניהו, פועל על מנת להאריך את אבטחת שב"כ על אשתו ושני בניו, שרה, יאיר ואבנר נתניהו, שעתידה להסתיים בסוף שנת 2026, למשך 5 שנים נוספות. זאת, כך פורסם, ללא תלות בתוצאות הבחירות הקרובות או בשאלה האם רמת האיומים עליהם מצדיקה את המשך אבטחתם.[footnoteRef:1]  [1:  יהונתן ליס "נתניהו מקדם: אבטחת שב"כ לחמש שנים על אשתו וילדיו למקרה שיפסיד בבחירות" הארץ (13.7.2026). ] 

2. לפי פרסומים, האבטחה הניתנת לבני משפחת נתניהו כוללת רכב ונהג צמודים, וצפויה לעמוד על סך של 12 מיליון ₪ בשנה, ולגבי בנו של ראש הממשלה יאיר נתניהו אף יותר מכך, בהתחשב בכך שהוא שוהה תכופות בחו"ל, דבר המצריך הוצאות אבטחה נוספות.[footnoteRef:2] [2:  איתמר אייכנר "שמירה צמודה, רכב ונהג ב-12 מיליון שקל לשנה: חבילת האבטחה של משפחת נתניהו" Ynet (15.7.2026). ] 

3. לצורך כך, לפי הפרסומים, ביום 16.7.2026 עתידה להתכנס ועדת השרים, אשר היא שמוסמכת לקבל את ההחלטה בנושא. זאת, לאחר שהמלצות גורמי המקצוע הביטחוניים יועברו לוועדה המייעצת לוועדת השרים, המורכבת מנציגי ציבור, ואשר היא שאמונה על תכלול ההמלצות והעברת המלצה מסכמת לוועדת השרים.[footnoteRef:3] [3:  לעיל ה"ש 1.] 

4. ביום 14.7.2026 פורסם כי עמדת גורמי המקצוע בשב"כ היא כי יש להמשיך לאבטח את אשת ראש הממשלה "כל עוד יש איומים",[footnoteRef:4] וכי אין הצדקה לקבוע מראש פרק זמן ארוך כל כך של 5 שנים.[footnoteRef:5]  [4:  איתמר אייכנר, "שרה נתניהו דרשה אבטחה לכל החיים, שב"כ: "להשאיר כל עוד יש איומים"" Ynet (14.7.2026). ]  [5:  רונן ברגמן ואמיר אטינגר "סביבת נתניהו לוחצת על גופי הביטחון: תמכו בהארכה של אבטחת המשפחה" Ynet (15.7.2026).] 

5. אולם, מפרסומים עולה כי לשכת ראש הממשלה, וכן אשת ראש הממשלה עצמה, הפעילו לכאורה לחצים כבדים על ראש השב"כ, בדרישה כי יאשר את הארכת האבטחה על אשת ראש הממשלה למשך כל החיים, ולבניו למשך 5 שנים, וזאת בניגוד לעמדת גורמי המקצוע.[footnoteRef:6]  [6:  שם.] 

6. בהמשך לכך, לאחר שוועדת השרים נמנעה תחילה מלהתכנס עקב הימנעות השב"כ במשך מספר ימים מהעברת עמדתו המקצועית לוועדה, ביום 15.7.2026 פורסם כי ראש השב"כ נכנע ללחצים הכבדים שהופעלו עליו והעביר את עמדתו לוועדה, בה למעשה קיבל את דרישתה של אשת ראש הממשלה וראש הממשלה, והמליץ על הארכת האבטחה לגביה לכל החיים, ולגבי בניו של ראש הממשלה למשך 5 שנים.[footnoteRef:7] [7:  אביעד גליקמן "ראש שב"כ נכנע לדרישת שרה נתניהו, וממליץ על אבטחה לכל החיים"  רשת 13 (15.7.2026). ] 

7. אם כן, לאחר שתחילה, עמדת השב"כ לפי פרסומים הייתה כי יש להמשיך את האבטחה רק כל עוד יש איומים וכי אין הצדקה לקבוע מראש פרק זמן כה ממושך של 5 שנים, כעת ראש השב"כ משנה את עמדתו המקצועית וממליץ על הרחבת האבטחה למשפחת ראש הממשלה, לאחר שלפי פרסומים הופעלו עליו לחצים כבדים לעשות כן.
8. על רקע זה, קיים חשש ממשי כי השינוי כאמור והמלצתו של ראש השב"כ, שקיבלה למעשה את דרישתו של ראש הממשלה ושל רעייתו, התקבלה תוך שקילת שיקולים זרים שאינם ממן העניין ולנוכח הלחצים הפסולים שהופעלו עליו בנושא כאמור, ולא בהתאם לשיקולים הרלבנטיים והענייניים בנושא – וביניהם, רמת האיום הביטחוני על בני משפחת נתניהו וכתוצאה ממנה הצורך הממשי בהארכת האבטחה עבורם. 
9. בנוסף, כפי שעולה גם מעמדת גורמי המקצוע בשב"כ שצוטטה לעיל, שהובעה ערב החלטת ראש השב"כ, הארכת אבטחה למשפחתו של ראש ממשלה לשעבר עשויה להיות מוצדקת, כל עוד ישנה הערכה לרמת איום המצדיקה זאת. על כן, השינוי המשמעותי בעמדת השירות בזמן קצר של ימים ספורים בלבד, וזאת, על פניו, מבלי שהשתנו הנסיבות או העובדות, מעלה חשש כי ההחלטה התקבלה בהיעדר תשתית עובדתית ומקצועית ראויה ובהיעדר הנמקה ראויה – בניגוד לכללי המשפט המינהלי. 
10. ודוק. מדובר בהחלטה אשר מעניקה למשפחתו של ראש הממשלה אבטחה למשך זמן ממושך ביותר – אבטחה לכל החיים לאשת ראש הממשלה, ולמשך 5 שנים לבניו של ראש הממשלה – עם השלכות תקציביות רחבות היקף על חשבון הקופה הציבורית, ומבלי שהובהר הצורך הביטחוני בכך או השיקולים המקצועיים העומדים בבסיסה. זאת, בניגוד לנוהג לפיו החלטות מסוג זה צריכות להתבסס על רמת האיומים הקונקרטיים הקיימים, הנדרשת להיבחן מעת לעת לפי המידע הקיים ולאחר בחינה מקצועית וסדורה.
11. לנוכח כך, החלטה כה גורפת להאריך את משך האבטחה – הן ביחס לילדיו של ראש הממשלה למשך 5 שנים, ובייחוד לגבי אשת ראש הממשלה, למשך לכל החיים – עלולה לעלות לכדי חוסר סבירות קיצוני בנסיבות העניין. זאת בייחוד בשים לב לכך שאף בקשתו של ראש הממשלה עצמו, כך לפי פרסומים, הייתה להאריכה לתקופה של 5 שנים נוספות, ולא לכל החיים כפי שדרשה בעצמה.[footnoteRef:8]   [8:  רונן ברגמן, אמיר אטינגר ואיתמר אייכנר "לפני הבחירות: נתניהו רוצה להבטיח את אבטחת משפחתו ל-5 שנים נוספות" Ynet (13.7.2026). ] 

12. אשר על כן, נבקש כי עמדת השב"כ כפי שהועברה לוועדת השרים תיבחן בשנית, תוך שמירה על כללי המשפט המינהלי לרבות התבססות על תשתית עובדתית מוצקה, הנמקה ראויה, ללא שקילת שיקולים זרים. 
13. כן נתכבד לבקש כי גם עמדות יתר גורמי המקצוע שיועברו לוועדת השרים יעמדו בכללי הדין כאמור.

התיאור נוצר באופן אוטומטי]בכבוד רב,
	________________
	____________________

	יעל בלוך, עו"ד
	תמר קדם, עו"ד

	מנהלת מחלקת ליטיגציה
	 מחלקת ליטיגציה





העתק: 
עו"ד ד"ר גיל לימון, המשנה ליועצת המשפטית לממשלה (משפט ציבורי-מינהלי)
היועץ המשפטי לשירות הביטחון הכללי

